
	ZADEVA:
	Zakon o spremembah in dopolnitvi Zakona o pravilih cestnega prometa – predlog za obravnavo




1.	Predlog sklepa vlade

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na ... seji dne ... pod točko ..... sprejela naslednji
 
S K L E P
 
Vlada Republike Slovenije je sprejela besedilo Zakona o spremembah in dopolnitvi Zakona o pravilih cestnega prometa in ga pošlje Državnemu zboru Republike Slovenije po nujnem zakonodajnem postopku.
 
mag. Janja Garvas
                                                                                            GENERALNA SEKRETARKA
 
Priloga:
-         Zakon o spremembah in dopolnitvi Zakona o pravilih cestnega prometa.
 
Prejmejo:
-         Državni zbor Republike Slovenije,
-         Ministrstvo za infrastrukturo in energetiko,
-         Ministrstvo za notranje zadeve in javno upravo,
-         Služba Vlade Republike Slovenije za zakonodajo,
-         Ministrstvo za pravosodje,
-         Ministrstvo za finance.

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

V skladu s 143. členom Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 – odl. US, 111/21, 58/23 in 35/24) Vlada Republike Slovenije predlaga, da se predlog zakona obravnava po nujnem zakonodajnem postopku, zato da se preprečijo težko popravljive posledice za delovanje države.
 
Razlogi za obravnavo po nujnem postopku:
 
Ustavno sodišče Republike Slovenije je v postopku odločanja o ustavni pritožbi in v postopku za oceno ustavnosti z odločbo št. UP-290/20-21, U-I-138/24-6 z dne 2. 10. 2025 odločilo, da je drugi odstavek 107. člena Zakona o pravilih cestnega prometa v neskladju z ustavo. V preostalem 107. člen ZPrCP ni v neskladju z ustavo. Državni zbor Republike Slovenije mora ugotovljeno neskladje odpraviti v roku enega leta po objavi te odločbe v Uradnem listu Republike Slovenije. Do odprave ugotovljenega neskladja se drugi odstavek 107. člena ZPrCP še naprej uporablja.
 
Da bi omogočili pravočasno odpravo ugotovljene neskladnosti, je nujna zagotovitev ustrezne pravne podlage v roku, postavljenem s strani Ustavnega sodišča, ki je 7.11.2026.
Predmetna ureditev v veliki meri vpliva na prometno varnost vseh udeležencev v prometu. Vožnja pod vplivom alkohola pomembno vpliva na sposobnost varnega upravljanja vozila in predstavlja eno od pomembnih tveganj za nastanek prometnih nesreč z najtežjimi posledicami. Predlagana ureditev zato poleg zagotavljanja ustavnoskladnosti postopka zasleduje tudi cilj učinkovitega nadzora nad alkoholiziranostjo udeležencev cestnega prometa in s tem prispeva k večji varnosti vseh udeležencev cestnega prometa in k zmanjšanju števila smrtnih žrtev v cestnem prometu.
 
Zaradi navedenega se predlaga, da se zakon sprejme po nujnem zakonodajnem postopku, da se preprečijo težko popravljive posledice za delovanje države.
 

3.	Osebe, odgovorne za strokovno pripravo in usklajenost gradiva

- Damijan Leskovšek, vršilec dolžnosti generalnega direktorja Direktorata za ceste in cestni promet, Ministrstvo za infrastrukturo in energetiko,
- Mag. Andreja Knez, sekretarka, vodja Sektorja za vozila, voznike in varnost cestnega prometa, Ministrstvo za infrastrukturo in energetiko,
- Igor Banič, sekretar, Direktorat za ceste in cestni promet, Ministrstvo za infrastrukturo in energetiko,
- Aleksija Rainer, svetovalka, Sektor za vozila, voznike in varnost cestnega prometa, Direktorat za ceste in cestni promet, Ministrstvo za infrastrukturo in energetiko.

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

-       Jernej Vrtovec, minister na Ministrstvu za infrastrukturo in energetiko,
-       Mag. Damijan Jaklin, državni sekretar na Ministrstvu za infrastrukturo in energetiko,
-       Damijan Leskovšek, vršilec dolžnosti generalnega direktorja Direktorata za ceste in cestni promet, Ministrstvo za infrastrukturo in energetiko,
-    Mag. Andreja Knez, sekretarka, vodja Sektorja za vozila, voznike in varnost cestnega prometa, Ministrstvo za infrastrukturo in energetiko,
-       Igor Banič, sekretar, Direktorat za ceste in cestni promet, Ministrstvo za infrastrukturo in energetiko
-      Aleksija Rainer, svetovalka, Sektor za vozila, voznike in varnost cestnega prometa, Direktorat za ceste in cestni promet, Ministrstvo za infrastrukturo in energetiko.

6.	Kratek povzetek gradiva

Predlog zakona prinaša spremembe na področju ugotavljanja alkoholiziranosti udeležencev cestnega prometa, pridržanja voznikov ter uporabe avtomatiziranih vozil.
Zaradi izvršitve odločbe Ustavnega sodišča se spreminja ureditev postopka ugotavljanja alkoholiziranosti tako, da rezultat preizkusa z indikatorjem alkohola ne bo pomenil strinjanja udeleženca z ugotovljenim rezultatom. Ob pozitivnem rezultatu bo policist odredil preizkus z etilometrom ali strokovni pregled, podpis zapisnika pa bo pomenil le potrditev seznanitve z rezultatom preizkusa in odrejenim nadaljnjim postopkom. Ustrezno se spreminjajo tudi pogoji za pridržanje voznika.
Predlog zakona zaradi razvoja tehnologij avtomatizirane vožnje določa pogoje, pod katerimi lahko voznik dvoslednega avtomatiziranega motornega vozila z aktiviranim odobrenim sistemom prve, druge ali tretje stopnje po standardu SAE J3016 izpusti krmilo. 
Predlog zakona ureja tudi področje vožnje voznikov koles z licenco pri športnikih registriranih pri Triatlonski zvezi Slovenije in ustreznih mednarodnih triatlonskih organizacijah.

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	da

	b)
	usklajenost pravnega reda Republike Slovenije s pravnim redom Evropske unije,
	ne

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	ne



8.	Predstavitev ocene finančnih posledic

–	Predpis ima učinek na blagajne javnega financiranja (državni proračun, občinski proračuni ter pokojninska in zdravstvena blagajna) oziroma drugih subjektov javnega sektorja.

I.	Ocena finančnih posledic, ki niso načrtovane v sprejetem proračunu

	Predvideno povečanje (+) ali zmanjšanje (-)
	Tekoče leto (t)
	t + 1
	t + 2
	t + 3
	Skupaj (v EUR)

	prihodkov državnega proračuna
	0,00
	0,00
	0,00
	0,00
	0,00

	prihodkov občinskih proračunov
	0,00
	0,00
	0,00
	0,00
	0,00

	odhodkov državnega proračuna
	0,00
	0,00
	0,00
	0,00
	0,00

	odhodkov občinskih proračunov
	0,00
	0,00
	0,00
	0,00
	0,00

	obveznosti za druga javnofinančna sredstva
	0,00
	0,00
	0,00
	0,00
	0,00



II.	Finančne posledice za državni proračun

a)	Pravice porabe za izvedbo predlaganih rešitev so zagotovljene:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	POLICIJA
	1.180.000,00
	70.000,00
	1714-17-0004 Nadzor varnosti cestnega prometa
	1226

	POLICIJA
	10.000,00
	20.000,00
	1714-17-0007 Operativna podpora policijskim nalogam
	5572

	Skupaj (v EUR)
	1.190.000,00
	90.000,00
	
	



b)	Manjkajoče pravice porabe bodo zagotovljene s prerazporeditvijo:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Skupaj (v EUR)
	0,00
	0,00
	
	



III.	Načrtovana nadomestitev zmanjšanih prihodkov oziroma povečanih odhodkov proračuna

	Novi prihodki
	Tekoče leto (t)
	t + 1

	SKUPAJ
	0,00
	0,00



	V letu 2026 Policija načrtuje nabavo 96 etilometrov v vrednosti 1.100.000 eur. Finančne posledice izvajanja predlagane ureditve Policije se ocenjujejo na približno 90.000 eurov letno. Stroški bodo nastali predvsem zaradi izvajanja preizkusov z etilometri, vključno z zagotavljanjem ustrezne opreme, ustnikov, referenčnih plinov in servisiranja etilometrov. Dodatne finančne posledice bodo predstavljali stroški prevozov oseb na policijske postaje, kjer se bodo opravljali preizkusi z etilometri, katerih višine trenutno ni mogoče natančno ovrednotiti.




Sredstva za izvajanje zakona so v državnem proračunu zagotovljena.
Sredstva so zagotovljena na PP 1226 Sredstva za izvajanje temeljne policijske dejavnosti in PP 5572 Materialni stroški.

–	Predpis ima negativen učinek na potrebna dodatna sredstva ali zmanjšanje teh sredstev, na stroške dela (dodatne zaposlitve ali zmanjšanje), druge operativne stroške (nakup pisarniške opreme, stroški prevoza, (najem/nakup) stroške nepremičnin, na uvajanje novih digitalnih storitev (stroški nakupa/najema strojne opreme, stroški vzpostavitve/nadgradnje informacijskih sistemov in vzpostavitve povezljivosti evidenc vključevanja zunanjih izvajalcev oziroma storitev, itd..

Predlagana ureditev bo zaradi izvajanja dodatnih preizkusov z etilometri povečala obremenitev policijskih patrulj. Ocenjuje se, da bo ob predvidenem času 45 minut za izvedbo posameznega preizkusa na letni ravni nastalo več kot 7.500 ur odsotnosti policijskih patrulj s terena. Posledično se bo zmanjšala njihova prisotnost na terenu, kar bo vplivalo na izvajanje drugih nalog policije na področju varnosti cestnega prometa.


Policija na letnem nivoju obravnava okoli 10.000 alkoholiziranih voznikov, od tega okoli 4.000 pozitivnih preizkusov, pri katerih rezultat presega 0,80 mg alkohola na liter izdihanega zraka. Preizkusi z etilometri se bodo praviloma opravljali na policijskih postajah, saj manjših ročnih etilometrov, ki jih uporabljajo nekatere države članice Evropske unije, v Sloveniji ni mogoče uporabljati, ker ne izpolnjujejo zahtev Pravilnika o meroslovnih zahtevah za etilometre.


Predlog zakona nima finančnih posledic za druga javno finančna sredstva

9.	Predstavitev sodelovanja z združenji občin

/

10.	Predstavitev sodelovanja javnosti

/

11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

Jernej Vrtovec
Minister

